OpenLLM-France/wikimedia huggingface dataset:
# Can Corbera (Viladecavalls)

Can Corbera és una masia del municipi de Viladecavalls (Vallès Occidental) inclosa en l'Inventari del Patrimoni Arquitectònic de Catalunya.

## Descripció

Masia situada al nord de Viladecavalls, prop de la via del tren i de l'estació del municipi. La casa està formada per diferents cossos annexes, cadascun amb una teulada a diferent alçada i orientació. El cos original destinat a l'habitatge està en desús i es va construir un de nou al costat.
El cos d'habitatge primigeni presenta coberta de teules àrabs amb teulada d'una sola inclinació i sense ràfec. L'aparell dels murs és de pedres mal tallades, restes d'arrebossats i pedres cantoneres. La porta d'entrada és d'arc rodó de mig punt adovellat i amb restes d'emblanquinat. Hi ha un banc de pedra adossat a la façana. Al pis hi ha una finestra rectangular emmarcada i amb motllura treballada a l'intradós de l'emmarcament i també a l'ampit. A la llinda s'hi distingeix el monograma "IHS" i la data de 1/6/12 no prou definida en el segon número. Al registre de les golfes hi ha una finestra tapiada. A la façana est hi ha una finestra rectangular amb la llinda decorada amb un relleu en forma d'arc conopial.
A l'esquerra hi ha un cos més baix amb el carener horitzontal a la façana i d'escàs voladís amb decoració de dues fileres de caps de teules. Davant del frontis s'obre el pati envoltat de tanca i portalada d'accés.
La portalada d'entrada al pati que s'obre davant de la masia, és rectangular i d'arc rebaixat adovellat. A sobre té una teuladeta de voladís de dues vessants de teules àrabs. Dessota hi ha decoració en dues fileres amb cap de teules. La tanca que l'envolta és d'aparell de pedres de riu.

## Referències

* 1 2 3 4 «Can Corbera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 novembre 2015].
# Can Roure (Brunyola)

Can Roure és una masia del municipi de Brunyola i Sant Martí Sapresa (Selva) inclosa en l'Inventari del Patrimoni Arquitectònic de Catalunya.

## Descripció

Can Roure es tracta d'una masia de planta rectangular que consta de planta baixa i pis superior i que està coberta amb una teulada a dues aigües de vessants a laterals. La masia està estructurada internament en tres crugies.
La planta baixa consta de tres obertures: al centre tenim un gran portal quadrangular equipat amb un robusta i poderosa llinda monolítica i amb uns muntants laterals de pedra molt ben treballats i escairats. En la llinda es pot llegir una inscripció molt interessant que fa al·lusió al propietari original de la masia i a la data de construcció d'aquesta, i diu així: "G E R O N I + R O V R A" i en una línia inferior "1 7 5 5".
A l'esquerra trobem una finestra rectangular amb llinda monolítica i muntants de pedra. En la llinda s'aprecia la data de 1779, la qual podria al·ludir a unes obres posteriors que es van practicar en la masia. A la dreta trobem un portal quadrangular emmarcat em pedra, que actua com a accés físic per a la petita piscina que la masia acull en aquest sector.
En el primer pis trobem tres obertures: al centre una finestra rectangular amb llinda monolítica, muntants de pedra i ampit treballat. En la llinda tornem a trobar la mateixa data "1 7 + 5 5" que ja veiem anteriorment. Aquesta finestra es troba flanquejada per dues obertures, una a cada cantó respectivament, amb les impostes retallades em forma de quart de cercle.
Els murs exteriors de la masia estan completament arrebossats i sense pintar. Un arrebossat que no ha estat allisat sinó tot el contrari, ja que presenta una textura molt gruixuda i rugosa.
L'estat de conservació de la masia és bastant bo, i a simple vista no hi ha motius que hagin de fer patir per la seva integritat física. En l'actualitat la masia està siguent objecte d'unes obres importants de restauració i rehabilitació. Unes obres que a simple vista no sembla que hagin de tenir una resolució immediata sinó tot el contrari, a mitjà o a llarg termini.

## Referències

* 1 2 3 4 5 6 7 8 9 «Can Roure». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2015].
# Can Cordé Vell

Can Cordé Vell és un mas del municipi de Sant Gregori (Gironès) protegit com a bé cultural d'interès local.

## Descripció

Construcció de planta rectangular desenvolupada en planta baixa i planta pis. La coberta és de teula àrab a dues vessants, acabada amb un ràfec de doble filera de teula. Les parets són de maçoneria tot i que es troben arrebossades i pintades deixant a la vista només els carreus de les obertures. A la façana lateral nord-est hi ha una porta de característiques medievals amb les impostes que ajuden a la llinda de pedra a salvar la llum de la portalada. L'interior s'estructura en tres crugies perpendiculars a la façana principal. El sostre de la planta baixa és fet amb volta de rajol. Al costat del mas hi ha un interessant paller que junt amb la casa configuren l'espai de l'era.

### Paller

Construcció rural de planta quadrangular. Les parets portants són de maçoneria amb carreus a les cantonades de la façana principal. Interiorment es desenvolupa en dos nivells. El bigam del sostre del nivell inferior és de tirada doble, perpendicular a la façana principal, descansant sobre la paret posterior i dues jàsseres de fusta paral·leles a la façana. La coberta és a dues vessants feta amb cairats, llates i teula àrab, el bigam de la coberta també és a tirada doble, paral·lela a la façana, descansant sobre els murs laterals i una jàssera de fusta central. Aquesta jàssera ve suportada pel mur posterior i un gran pilar fet de maçoneria situat al centre de la façana principal. En el nivell superior de la façana lateral sud hi ha una obertura apaïsada.

## Història

A l'era davant el mas hi ha un lledoner que segons el masover té més de dos-cents anys.

## Referències

* 1 2 3 «Can Cordé Vell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 desembre 2012].
# Can Cornell

«Can Cornell» té aquests significats:
* Can Cornell (Gualta), obra amb elements renaixentistes a Gualta (Baix Empordà)
* Can Cornell (Arenys de Munt), masia a Arenys de Munt (Maresme)
* Can Cornell o Masia Graupera, masia de Sant Andreu de Llavaneres (Maresme)
# Cantó de Matha

El cantó de Matha és un cantó francès del departament del Charente Marítim, al districte de Saint-Jean-d'Angély. Té 24 municipis i el cap és Matha.

## Municipis

* Bagnizeau
* Ballans
* Bazauges
* Beauvais-sur-Matha
* Blanzac-lès-Matha
* Bresdon
* Brie-sous-Matha
* La Brousse
* Courcerac
* Cressé
* Gibourne
* Gourvillette
* Haimps
* Louzignac
* Macqueville
* Massac
* Matha
* Mons
* Neuvicq-le-Château
* Prignac
* Saint-Ouen
* Siecq
* Sonnac
* Thors
* Les Touches-de-Périgny
Llista dels consellers generals successius :
| Data d'elecció | Identitat | Partit |
| 1945-1958 | M. Lavergne | SFIO |
| 1958-1976 | André Brugerolle | RI, després divers droite |
| 1976-1988 | Yves Olivré | PS |
| 1988-2008 | James Rouger | PS |
| 2008- | Corinne Imbert | Divers droite |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 11.243 | 10.801 | 10.542 | 10.014 | 9.465 | 9.126 | 9.519 |
| A partir de 1990: Població sense dobles comptes |||||||
# Cantó de Maubeuge-Nord

El cantó de Maubeuge-Nord és una divisió administrativa francesa, situada al departament del Nord i la regió dels Alts de França.

## Composició

El cantó de Maubeuge-Nord aplega les comunes següents:
* Assevent
* Bersillies
* Bettignies
* Élesmes
* Gognies-Chaussée
* Jeumont
* Mairieux
* Marpent
* Maubeuge
* Vieux-Reng
* Villers-Sire-Nicole

## Història

Llista de consellers generals successius :
| Date d'elecció | Identitat | Partit |
| 2001- | Rémy Pauvros | PS |
| Les dades anteriors no són conegudes. |||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | | | | | 43.053 | 41.394 |
# Cantó de Saramon

Saramon és un cantó del departament francès del Gers amb les següents comunes:
* Aurimont
* Bedeishan
* Bonlau
* Castèthnau Barbarens
* Faget Abadiau
* La Maguèra
* L'Artiga
* Montcornelh e Grasan
* Montferran e Plavés
* Poilobrin
* Sent Martin Gimoés
* Saramon
* Semesias e Caishan
* Taishoèras
* Tirent e Pontejac
* Traversèras

## Història

Llista dels consellers generals successius :
| Data d'elecció | Identitat | Partit |
| 1985-2004 | Jean-François Tolsau | RPR |
| 2004- | Jean-Pierre Salers | Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 2.706 | 3.089 | 2.730 | 2.737 | 2.571 | 2.621 | 2.852 |
# Cantó de Sarcelles-Sud-Oest

El cantó de Sarcelles-Sud-Oest és un antic cantó francès del departament de Val-d'Oise, que estava situat al districte de Sarcelles. Comptava amb part del municipi de Sarcelles.
Al 2015 va desaparèixer i el seu territori va passar a formar part del nou cantó de Sarcelles.

## Municipis

* Sarcelles (part)

## Història

Llista dels consellers generals successius :
| Data d'elecció | Identitat | Partit |
| 1973-1993 | Raymond Lamontagne | RPR |
| 1993-1998 | Maurice Allain | RPR |
| 1998- | Didier Arnal | PS |
| les dades anteriors no són pas conegudes ||||
# Casa del Molí Nou (la Baronia de Rialb)

La Casa del Molí Nou és un antic molí del municipi de la Baronia de Rialb (Noguera) que forma part de l'Inventari del Patrimoni Arquitectònic de Catalunya. Està situat al costat del Rialb, del que prenia l'aigua. És a tocar de la carretera del Forat de Bulí, km. 4.

## Descripció

És un edifici amb una gran façana de tres èpoques. La més antiga es troba enretirada a la dreta i la central té la porta amb llinda recta i un balcó a sobre, perforant a façana unes finestres amb ampit motllurat en pedra. Dues obertures airegen la solana del cap de casa. La coberta és de dos vessants amb les bigues que formen un voladís de protecció de la façana.

## Història

La llinda de la finestra data del 1763, mentre que la de la balconada és del 1818. Actualment, perdut l'ús com a molí fariner, forma part de la nova piscifactoria del Molinou.

## Per anar-hi

* Carretera del Forat de Bulí, km. 4

## Referències

* 1 2 «Casa del Molí Nou». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r novembre 2014].
# Carangoides otrynter

Carangoides otrynter és un peix teleosti de la família dels caràngids i de l'ordre dels perciformes.

## Morfologia

Pot arribar als 60 cm de llargària total.

## Distribució geogràfica

Es troba a les costes del Pacífic oriental (des del sud de la Baixa Califòrnia fins a Equador, incloent-hi les Illes Galápagos).

## Referències

* ↑ MarineSpecies.org (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Carangoides gymnostethus

Carangoides gymnostethus és un peix teleosti de la família dels caràngids i de l'ordre dels perciformes.

## Morfologia

Pot arribar als 90 cm de llargària total i als 14,5 kg de pes.

## Distribució geogràfica

Es troba des de les costes del Mar Roig i l'Àfrica oriental fins a Nova Caledònia, Ryukyu, la Gran Barrera de Corall i Tonga.

## Referències

* ↑ MarineSpecies.org (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cases Joan Aloy

Les Cases Joan Aloy és una obra de Cerdanyola del Vallès (Vallès Occidental) inclosa a l'Inventari del Patrimoni Arquitectònic de Catalunya.

## Descripció

Es tracta d'un conjunt de cinc habitatges unifamiliars de la mateixa tipologia. Tots ells són de planta rectangular i d'una sola planta d'alçada. La façana és decorada amb formes vegetals, motllures i formes ovals que es concentren en el coronament dels portals, finestres i de la mateixa façana amb una forma motllurada de gola inversa. La tanca també presenta decoració floral en els pilars. Decoració clarament modernista.

## Història

A inicis de segle la família Aloy va comprar el terrenys per a construir-hi vivendes destinades a lloguer. El propietari actual n'ha destinat una a cada fill.

## Referències

* 1 2 «Cases Joan Aloy». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 abril 2019].

## Enllaços externs

* Cases Joan Aloy Arxivat 2016-03-03 a Wayback Machine., fitxa del catàleg de l'Ajuntament
# Castelloza

Castelloza va ser una trobairitz nascuda vers 1200.

## Vida

Les dades que tenim sobre aquesta trobairitz provenen de la vida. Castelloza era una dama de l'Alvèrnia casada amb Turc de Mairona, probablement senyor de Mairona i combatent de la Quarta Croada. Com diu la vida, s'ha suposat l'enamorament de Castelloza envers Arman de Brion, membre de la casa de Brion i amb una posició social més elevada que no pas ella, al qual es creu que va dedicar alguna composició. La temàtica de les seves poesies és generalment l'amor cortès. Se n'han conservat tres poesies; i una quarta, de la qual se'n discuteix l'autoria; la música que les acompanyava s'ha perdut. Conjuntament amb Beatritz de Dia, és de l'única trobairitz de la qual es conserva més d'una composició.
Comparada amb Beatriz de Dia, les composicions de Castelloza són més conservadores. En les seves obres, ella hi apareix amb un discurs coherent i, tot i que existeix una tensió entre l'amor condicional i l'incondicional, sempre roman compromesa amb la fidelitat.

## Obra conservada

* (109,1) Amics, s'ie.us trobes avinen
* (109,2) Ja de chantar non degr'aver talen
* (109,3) Mout avetz faich long estatge
* (461,191) Per joi que d'amor m'avegna (autoria de Castelloza discutida)

## Referències

* ↑ French Women Poets of Nine Centuries: The Distaff and the Pen. JHU Press, 14 agost 2008, p. 63 i ss.. ISBN 978-0-8018-8804-5 [Consulta: 26 juliol 2013].
* ↑ Isabel de Riquer. Iris M. Zavala Zapata. "Las Trobairitz", Breve historia feminista de la literatura española: en lengua catalana, gallega y vasca. VI. Anthropos Editorial, gener 2000, p. 30–. ISBN 978-84-7658-577-1 [Consulta: 26 juliol 2013].
* ↑ Katharina M. Wilson. Medieval Women Writers. University of Georgia Press, 1984, p. 131–. ISBN 978-0-8203-0641-4 [Consulta: 26 juliol 2013].
* ↑ French Women Poets of Nine Centuries: The Distaff and the Pen. JHU Press, 14 agost 2008, p. 64–69. ISBN 978-0-8018-8804-5 [Consulta: 26 juliol 2013].
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia

* Martí de Riquer, Los trovadores. Historia literaria y textos. Barcelona: Ariel, 1983, vol. 3, p. 1325-1330 [estudi, i edició de la vida i d'una composició, amb traducció a l'espanyol].
* Pierre Bec, Chants d'amour des femmes-troubadours. París: Stock, 1995, pàg. 75-90.

### Repertoris

* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Castelloza és el número PC 109].
* Guido Favati (editor), Le biografie trovadoriche, testi provenzali dei secc. XIII e XIV, Bologna, Palmaverde, 1961, pàg. 358.
* Martí de Riquer, Vidas y retratos de trovadores. Textos y miniaturas del siglo XIII, Barcelona, Círculo de Lectores, 1995 p. 176-177 [Reproducció de la vida, amb traducció a l'espanyol, i miniatures dels cançoners I i K].

## Enllaços externs

* http://troubadours.byu.edu/PC/PC-109/109%20-%20Castellosa.htm
# Castelnuovo (Trento)

Castelnuovo és un municipi italià, dins de la província de Trento. L'any 2007 tenia 986 habitants. Limita amb els municipis d'Asiago (VI), Borgo Valsugana, Carzano, Scurelle, Telve i Villa Agnedo.

## Administració

Llista d'alcaldes :
| Període | Identitat | Partit |
| 2005- | Bruno Perozzo | Llista cívica |
# Castelnuovo Magra

Castelnuovo Magra (en lígur: Castarnò) és un comune (municipi) de la província de La Spezia, a la regió italiana de la Ligúria, situat uns 90 km al sud-est de Gènova i uns 15 km a l'est de La Spezia.
El municipi de Castelnuovo Magra conté les frazioni (pobles o llogarets) de Colombiera, Molicciara, Palvotrisia, Molino Del Piano i Vallecchia.
Castelnuovo Magra limita amb els municipis de Fosdinovo, Ortonovo i Sarzana.

## Història

La presència romana està testificada per les ruïnes d'una domus agricola (finca rural) dels temps de l'imperi romà. Després de la caiguda de l'Imperi Romà d'Occident, va ser ocupada pel bisbat de Luni. El nom del poble apareix per primera vegada en un document de l'any 1203.
La ciutat va ser visitada per Dante Alighieri el 6 d'octubre de 1306, per posar fi a una llarga sèrie de conflictes entre el bisbat de Luni i el Marquès Malaspina i va obrir un nou capítol en la història local.

## Referències

* ↑ Frisoni, Gaetano. Dizionario Genovese-Italiano e Italiano-Genovese (en italià). Nuova Editrice Genovese, 1910.

## Enllaços externs

* Castelnuovo Magra - Lloc web oficial
# Fred Walton

Fred Walton (nascut el 1949) és un director de cinema i guionista nord-americà. Entre les seves pel·lícules hi ha When a Stranger Calls, April Fool's Day, Els crims del rosari, I Saw What You Did, When a Stranger Calls Back and The Stepford Husbands.
Nascut al voltant de 1950, Walton es va criar a Chevy Chase (Maryland). Es va graduar a la Denison University, on es va especialitzar en teatre. A partir del 2016, Walton va residir a Portland, Oregon, on viu des de la dècada de 1990.

## Filmografia

| Títol | Any | Director | Guionista | Notes |
| The Sitter | 1977 | Sí | Sí | Curtmetratge |
| When a Stranger Calls | 1979 | Sí | Sí | Opera prima |
| La rebel·lió de Hadley | 1983 | Sí | Sí | Cinema |
| Alfred Hitchcock Presents | 1985 | Sí | Sí | Sèrie de televisió (Segment: "An Unlocked Window") |
| April Fool's Day | 1986 | Sí | | Cinema |
| Miami Vice | 1986 | Sí | | Sèrie de televisió (Episodi: "Streetwise") |
| Els crims del rosari | 1987 | Sí | Sí | Cinema |
| I Saw What You Did | 1988 | Sí | | Telefilm |
| Trapped | 1989 | Sí | Sí | Telefilm |
| Assassinat al paradís | 1990 | Sí | | Telefilm |
| The Price She Paid | 1992 | Sí | | Telefilm |
| Homewrecker | 1992 | Sí | Sí | Telefilm |
| When a Stranger Calls Back | 1993 | Sí | Sí | Telefilm |
| Dead Air | 1994 | Sí | | Telefilm |
| The Courtyard | 1995 | Sí | | Telefilm |
| The Stepford Husbands | 1996 | Sí | | Telefilm |

## Referències

* ↑ «Fred Walton». The New York Times. Baseline & All Movie Guide, 2012. Arxivat de l'original el 2012-12-29.
* 1 2 «Young Director Given $1.7 Million 'Debut'». Victoria Advocate [Victoria, Texas], 12-12-1978, p. 29.
* ↑ Gordon, Lukas. «The Horror of Being a Hollywood Film Director». The Pigeon Press, 20-04-2016. Arxivat de l'original el 23 juny 2016.
# Kiladze

Kiladze és un cràter sobre la superfície del planeta nan Plutó, situat amb el sistema de coordenades planetocèntriques a 29.44 ° de latitud nord i 214.03 ° de longitud est. Fa un diàmetre de 44.42 km. El nom va ser fet oficial per la UAI el 30 de maig del 2019 i fa referència a Rolan Kiladze (1931-2010), astrònom georgià que va investigar la dinàmica, l'astrometria i la fotometria de Plutó.

## Referències

* ↑ "Kiladze". Gazetteer of Planetary Nomenclature. USGS Astrogeology Research Program. (anglès)
* ↑ Schmadel, Lutz D.. Springer. Dictionary of Minor Planet Names (en anglés). 2. Sixth Ed., 2012, p. 385. ISBN 978-3-642-29717-5.
# Llista de les ciutats de Somàlia

Llista de les principals ciutats de Somàlia.
* Afgooye
* Baidoa
* Barawa (Baraawe)
* Bardera (Baardheere)
* Beledweyne
* Berbera (Somalilàndia)
* Boorama (Somalilàndia)
* Bosaso (Boosaaso)
* Bu'aale
* Burao (Somalilàndia)
* Ceerigaabo (Somalilàndia)
* Dhuusamarreeb
* Eyl
* Gaalkacyo (Galcaio)
* Gabiley (Somalilàndia)
* Galgala
* Garbahaarreey
* Garoowe
* Hafun
* Harardhere
* Hargeisa (Hargeysa) (Somalilàndia)
* Hobyo
* Jamaame
* Jowhar
* Kismaayo (Kisimayu)
* Laascaanood
* Marka (Merca)
* Mogadishu
* Qardho (Somalilàndia, en poder de Maakhir)
* Taleex (Somalilàndia, en poder de Puntland o Northland)
* Wajid (Waajid, Wajiid)
* Xuddur
* Zeila (Saylac)
Altres poblacions:
* Afbarwaaqo
* Afmadow
* Ainabo
* Arabsiyo
* Balad
* Bandar Beyla
* Bandiiradley
* Beledhawo
* Bitaale
* Budbud
* Bur Saalax
* Burtinle
* Buulaburte
* Beer
* Buurdhuubo
* Buurhakaba
* Caabudwaaq
* Carmooyin
* Ceek
* Ceel Huur
* CeelAfweyn
* Ceelbuur
* Ceelguula
* Dagaari
* Dalweyn
* Damala Xagare
* Dhamasa
* Diinsoor
* Docol
* Doolow
* Galinsoor
* Goldogob
* Gawaan Dheere (Gawaan)
* Jariban
* Jilib
* Korloofuul
* Laaleys
* Luuq
* Oog
* Quljeedo
* Ras Kamboni
* Roox
* Sakow
* Sarcade
* Sheikh (Somalilàndia)
* Tile
* Turdho
* Warsheikh
* Wisil
* Xarardheere
* Xingood

## Referències

* ↑ «Geographical Names List Somalia - Geographical Names, map, geographic coordinates». [Consulta: 11 novembre 2018].
# Lanrivoaré

Lanrivoaré (en bretó Lanriware) és un municipi francès, situat a la regió de Bretanya, al departament de Finisterre. L'any 2006 tenia 1.333 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 715 | 695 | 723 | 955 | 1271 | 1 290 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2008- | Michel Le Vaillant | |
# Hypostomus multidens

Hypostomus multidens és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 19,8 cm de longitud total.

## Distribució geogràfica

Es troba a Sud-amèrica: riu Paranà al Brasil.

## Referències

* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* 1 2 FishBase (anglès)